Die Fugard-teater, wat genoem is na die dramaturg Athol Fugard, is op 12 Februarie 2010 in die nasionale erfenisgebied Distrik Ses, Kaapstad, geopen. Dit is in die historiese Sacks Futeran-gebou, voorheen ’n materiaal- en klerewinkel, in Caledonstraat geleë. Fugard het die teater amptelik geopen. ’n Groep sangers, musikante en akteurs uit Kaapstad se townships, wat in 2006 deur Eric Abraham bymekaargebring is as die Isango Portobello-groep, het Mozart se opera Die Towerfluit uitgevoer. In Maart 2010 het die wêreldpremière van The Train Driver, ’n nuwe Fugard-stuk wat spesiaal vir die teater se opening geskryf is, hier plaasgevind. The Encyclopaedia of South African Theatre, Film, Media and Performance URL besoek op 2 Maart 2013 Fugard open Kaapse teater, Die Burger, 15 Februarie 2010 Geargiveer 5 Oktober 2015 op Wayback Machine URL besoek op 2 Maart 2013 Fugard skilder donker, lieflike landskap, Die Burger, 26 Maart 2010[dooie skakel] URL besoek op 2 Maart 2013 Die Fugard-teater se amptelike webtuiste Koördinate: 33°55′37.73″S 18°25′28.66″O﻿ / ﻿33.9271472°S 18.4246278°O﻿ / -33.9271472; 18.4246278